Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2021/C 325/05)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1)

OZNÁMENIE O ŠTANDARDNEJ ZMENE JEDNOTNÉHO DOKUMENTU

„Brouilly“

PDO-FR-A0935-AM02

Dátum oznámenia: 4. 6. 2021

OPIS A DÔVODY SCHVÁLENEJ ZMENY

1. Zemepisná oblasť

V kapitole I časti IV bode 1 sa za slovo „Rhône“ vkladajú slová „podľa úradného zemepisného kódexu z roku 2019“.

Táto redakčná úprava umožňuje zosúladiť odkaz na zemepisnú oblasť s verziou úradného zemepisného kódexu vydaného francúzskym štatistickým úradom INSEE platnou v roku 2019 a zabezpečiť právnu istotu vymedzenia zemepisnej oblasti.

Hranice zemepisnej oblasti sa nemenia.

Slová „sú zabezpečené“ sa nahrádzajú slovami „sa uskutočňujú“.

Jednotný dokument sa mení v bode 6.

Okrem toho sa dopĺňa veta, ktorej cieľom je informovať hospodárske subjekty o sprístupnení kartografických dokumentov týkajúcich sa zemepisnej oblasti na webovom sídle INAO.

Táto zmena sa netýka jednotného dokumentu

2. Oblasť v bezprostrednej blízkosti

V kapitole I časti IV bode 3 sa za slovo „tieto“ vkladajú slová „podľa úradného zemepisného kódexu z roku 2019“.

Táto redakčná úprava umožňuje zosúladiť odkaz na zemepisnú oblasť v bezprostrednej blízkosti s úradným zemepisným kódexom uverejňovaným francúzskym štatistickým úradom INSEE vo verzii platnej v roku 2019 a zabezpečiť vymedzenie zemepisnej oblasti z právneho hľadiska.

Hranice zemepisnej oblasti sa nemenia.

Doplnenie tohto odkazu umožňuje zabezpečiť právnu istotu vymedzenia oblasti v bezprostrednej blízkosti, aby sa jej neskôr nedotklo zlučovanie ani rozdeľovanie obcí či častí obcí, ani zmeny názvu.

Aby sa zohľadnili administratívne zmeny, ku ktorým došlo pred okom 2019, aktualizoval sa aj zoznam obcí tvoriacich oblasť v bezprostrednej blízkosti bez toho, aby sa zmenili jej hranice.

V dôsledku tejto zmeny sa mení bod „Doplňujúce podmienky“ jednotného dokumentu.

3. Ustanovenia o vyzrievaní

V kapitole I časti IX bode 2 sa dátum „1. marec“ nahrádza dátumom „15. január“.

Najskorší možný dátum ukončenia vyzrievania sa posúva z 1. marca na 15. január roku nasledujúceho po roku zberu, pretože v dôsledku klimatických zmien sa zber čoraz častejšie uskutočňuje skôr, čo umožňuje aj skoršie ukončenie vinifikácie.

Posun najskoršieho možného dátumu ukončenia vyzrievania na skorší termín nemá vplyv na kvalitu vín, lebo vďaka klimatickým a pôdnym podmienkam v oblasti odroda Gamay N dozrieva skôr, a tieto vína si teda možno vychutnať, už keď sú mladé.

Jednotný dokument sa mení v bode 5. Vinárske výrobné postupy

4. Uvádzanie na spotrebiteľský trh

V kapitole I časti IX bode 5 sa dátum „15. marca“ nahrádza dátumom „1. februára“.

Keďže sa posunul najskorší možný dátum ukončenia vyzrievania, presúva sa aj dátum uvádzania vín na spotrebiteľský trh z 15. marca na 1. februára.

Táto zmena sa netýka jednotného dokumentu.

5. Obeh vín medzi oprávnenými skladovateľmi

V kapitole I časti IX bode 5 sa vypúšťa písmeno b) o dátume uvádzania vín do obehu medzi oprávnenými skladovateľmi.

V dôsledku skrátenia minimálnej doby vyzrievania a posunu dátumu uvádzania vín na trh je potrebné umožniť rýchlejší obeh vín medzi subjektmi. Nemá význam stanoviť skorší dátum, pred ktorým nie je možné dávať vína do obehu.

V kapitole I časti IX bode 5 sa tak mení nadpis, pričom sa vynecháva spojenie „obehu výrobkov a“.

Tieto zmeny špecifikácie výrobku sa netýkajú jednotného dokumentu.

6. Súvislosť so zemepisnou oblasťou - opis prírodných faktorov, ktoré sú rozhodujúce pre súvislosť

V kapitole I časti X bode 1 písm. a) sa slovo „Villefranche“ nahrádza slovom „Villefranche-sur-Saône“, ktoré zodpovedá úradnému názvu mesta.

Jednotný dokument sa mení v bode 8.

7. Prechodné opatrenia

V kapitole I časti XI bode 1 písm. a) sa pred slová „do zberu v roku 2034 vrátane“ vkladá slovo „najneskôr“ s cieľom spresniť podmienky platnosti tohto opatrenia.

Vypúšťa sa bod 3, pretože sa už skončilo obdobie, počas ktorého mohli výrobcovia využívať osobitné opatrenie týkajúce sa skrátenia obdobia vyzrievania, a teda aj posunu dátumu uvedenia na spotrebiteľský trh.

Tieto zmeny špecifikácie výrobku sa netýkajú jednotného dokumentu.

8. Informácie o kontrole špecifikácie výrobku

— Hospodárske subjekty odteraz podliehajú kontrole certifikačného orgánu. V kapitole II špecifikácie výrobku sa v jednotlivých dotknutých odsekoch výraz „plán inšpekcie“ nahrádza výrazom „plán kontroly“.

Táto zmena sa netýka jednotného dokumentu

— Odkazy na kontrolný orgán

V kapitole III časti II: od schválenia špecifikácie výrobku v decembri 2011 boli redakčné pravidlá tejto časti upravené tak, aby sa odkazy na kontrolný orgán už neuvádzali v plnom znení vtedy, keď kontrolu vykonáva certifikačný orgán.

Táto zmena sa netýka jednotného dokumentu

JEDNOTNÝ DOKUMENT

1. Názov (názvy)

Brouilly

2. Druh zemepisného označenia

CHOP – chránené označenie pôvodu

3. Kategórie vinohradníckych/vinárskych výrobkov

1. Víno

4. Opis vína (vín)

Stručný opis

Ide o tiché suché červené vína. Vína majú minimálny prirodzený obsah alkoholu 10,5 obj. %.

Celkový obsah alkoholu vo vínach po obohatení nesmie prekročiť 13 obj. %.

Pri plnení do fliaš majú vína obsah kyseliny jablčnej najviac 0,4 gramu na liter.

Hotové vína pripravené na spotrebu spĺňajú tieto analytické normy:

Maximálny obsah skvasiteľných cukrov (glukózy a fruktózy): 3 gramy na liter.

Na maximálny celkový obsah alkoholu, minimálny skutočný obsah alkoholu, minimálnu celkovú kyslosť a maximálny celkový obsah oxidu siričitého sa uplatňujú normy stanovené v právnych predpisoch EÚ.

„Brouilly“ je tiché červené víno. Vyznačuje sa zväčša rubínovou farbou, ktorá nadobúda fialový odtieň, ak víno pochádza z vinohradov vysadeného na žulových útvaroch, a je tmavšie, ak ide o víno z hrozna z východnej časti vinohradníckej oblasti. Cítiť v ňom ovocné arómy, v ktorých prevláda červené ovocie. V chuti sa snúbi ohybnosť s plnosťou a delikátnosťou. Má povesť najhebkejšieho vína spomedzi všetkých „crus du Beaujolais“.

Všeobecné analytické vlastnosti

Všeobecné analytické vlastnosti Maximálny celkový obsah alkoholu (v obj. %): Minimálny skutočný obsah alkoholu (v obj. %): Minimálna celková kyslosť: Maximálny obsah prchavých kyselín (v miliekvivalentoch na liter): 14,17 Maximálny celkový obsah oxidu siričitého (v miligramoch na liter):

5. Vinárske výrobné postupy

5.1. Osobitné enologické postupy

1. Osobitný enologický postup

— Používanie kúskov dreva je zakázané.

— Celkový obsah alkoholu vo vínach po obohatení nesmie prekročiť 13 obj. %.

— Zahusťovanie hroznového muštu je povolené, pričom počiatočný objem sa nesmie znížiť o viac ako 10 %.

— Vína musia vyzrievať aspoň do 15. januára roku nasledujúceho po roku zberu.

Okrem uvedených ustanovení musia vína z hľadiska enologických postupov spĺňať požiadavky stanovené na úrovni EÚ a v zákonníku poľnohospodárstva a morského rybolovu.

2. Pestovateľský postup

— Hustota výsadby

Minimálna hustota výsadby je 6 000 krov na hektár.

Vzdialenosť medzi radmi je najviac 2,10 metra a vzdialenosť medzi krami v tom istom rade je najmenej 0,80 metra.

Pokiaľ je dodržaná minimálna hustota výsadby 6 000 krov na hektár, na účely mechanizácie môže byť vzdialenosť medzi radmi maximálne 3 metre.

— Pravidlá rezu — Rez sa vykonáva pred 15. májom. — Používa sa krátky rez (vedenie Gobelet, vejárovitá palmeta, jednoramenný či dvojramenný kordón Royat alebo tzv. Charmetov rez) s najviac 10 očkami na ker. — Na každom kre sa ponechávajú tri až päť čapíkov s najviac 2 očkami; na účely zmladenia možno na každom kre ponechať jeden maximálne dvojočkový čapík na bočnom výhonku vyrastajúcom zo starého dreva. — Pri výchovnom reze alebo zmene spôsobu rezu sa rez vykonáva najviac na dvanásť očiek na ker.

Zavlažovanie je zakázané.

Ustanovenia týkajúce sa mechanizovaného zberu

Nádoby na prepravu zozberaného hrozna z vinohradu do prevádzky na výrobu vína môžu byť naplnené maximálne do výšky 0,50 metra.

Nádoby sú vyrobené z inertných materiálov vhodných na potravinárske použitie.

Zariadenia používané na zber a prepravu zozberaného hrozna musia byť vybavené vhodným systémom odtoku vody alebo ochrany.

5.2. Maximálne výnosy

1. 61 hektolitrov na hektár

6. Vymedzená zemepisná oblasť

Zber hrozna, vinifikácia, výroba a vyzrievanie vín sa uskutočňujú na území týchto obcí departementu Rhône podľa úradného zemepisného kódexu z roku 2019: Cercié, Charentay, Odenas, Quincié-en-Beaujolais, Saint-Etienne-la-Varenne a Saint-Lager.

7. Hlavné muštové odrody

Gamay N

8. Opis súvislostí

8.1. Opis prírodných faktorov, ktoré sú rozhodujúce pre súvislosť

Zemepisná oblasť leží v samom srdci vinohradníckej oblasti „Beaujolais“ 40 kilometrov severne od Lyonu, medzi mestami Villefranche-sur-Saône a Mâcon. Obklopuje horu Mont Brouilly, neveľký, voľne stojaci pahorok v blízkosti východného okraja vrchoviny Monts du Beaujolais. Rozkladá sa teda na území 6 obcí departementu Rhône.

V podloží sa nachádzajú predovšetkým kyslé prvohorné útvary:

— žuly vytvárajúce svahy s chudobnými piesčitými pôdami západne od Mont Brouilly,

— porfýry (masívne metamorfované horniny), z ktorých vznikajú ílovitejšie a kamenistejšie pôdy južne od Mont Brouilly.

Na východe a na severe zakrývajú podložie novodobé sedimenty. Úlomky hornín (fragmenty porfýrov, žulový piesok) sa tu miešajú s ílovito-kremičitým základom (plošina rieky Briante, vinohradnícka trať „Pisse Vieille“). Na niektorých miestach sa na východnej hranici zemepisnej oblasti objavujú hlinito-vápenaté pôdy.

Mierne oceánske podnebie je vystavené citeľným kontinentálnym vplyvom (letné búrky, zimné mrznúce hmly), a najmä južným vplyvom (letné horúčavy, maximálne zrážkové úhrny na jeseň a na jar). Vďaka pohoriu Monts du Beaujolais sú vinohrady chránené pred západnými vetrami a vzhľadom na to, že sú orientované výlučne na východ, sú veľmi dobre oslnené. Prvé lúče slnka už od svitania zalievajú a zohrievajú svahy. Vďaka polohe na svahu v nadmorskej výške 250 až 400 metrov vinič väčšinou nezasiahnu jarné mrazy a ranné hmly nad riekou Saônou a jej údolím (175 metrov n. m.) a úžitok mu prináša maximálne množstvo slnečného svitu a rýchle odvodnenie prípadného nadbytku dažďa.

8.2. Opis ľudských faktorov, ktoré sú rozhodujúce pre súvislosť

Názov „Brouilly“ je zrejme odvodený od mena rímskeho poručíka Brulia, ktorý sa vraj v 4. storočí usadil na úbočiach hory a niet pochýb o tom, že tam vysadil niekoľko krov viniča. Názov zostal pahorku, ktorý z výšky 485 metrov tróni nad krajinou. Žiadna obec však nenesie meno Brouilly.

Vinice rastúce na kopci sú v rozličných historických obdobiach zdokumentované v rôznych písomnostiach. Isté je, že v 4. a 5. storočí sa na južne orientovaných v spodných častiach južnej stráne hory Brouilly nachádzali malé pozemky osadené viničom.

Keď panstvo z Beaujeu zakladalo opátstvo v Belleville, dalo mu v roku 1179 do daru vinice na ohradenom pozemku v „clos de Brouilly“.

Produkciu „Brouilly“ až do 17. storočia spotrebovali znalci kraja až po Lyon, kde sídlili mnohí majitelia vinohradov.

Podniky tu majú tak ako všade v Beaujolais veľkosť rodinných firiem (6 až 8 hektárov). Tie často patria k veľkým usadlostiam a zámkom, kde sa časť produkcie vinifikuje v spoločnej kvasiarni.

Zo všetkých dochovaných listín vyplýva, že označenie Označenie „Brouilly“ sa až do roku 1910 vzťahovalo len na vína vyrobené z hrozna, ktoré bolo zozberané výhradne na svahoch tohto pahorku. Nárok na tento názov si postupne začali uplatňovať ďalšie dobré vinice v okolí. Označenia sa dožadovali niektorí výrobcovia najmä počas prvej svetovej vojny, aby sa vyhli rekvirovaniu produktov intendanciou. V tom čase mala oblasť „Brouilly“ stále okolo 400 hektárov. Rozšírenie schválil spoločný výbor zástupcov vlastníkov a obchodníkov s vínami z Burgundska v roku 1919.

V roku 1934 si výrobcovia založili vlastné združenie a v roku 1938 bolo uznané chránené označenie pôvodu „Brouilly“.

Charakteristickým znakom chráneného označenia pôvodu „Brouilly“ je symbióza tradícií tohto regiónu s modernými technikami. Vinohradnícka oblasť sa zameriava výhradne na výrobu červených vín. Hlavnou odrodou je Gamay N, ktorá je citlivá na neskoré mrazy a ohrozuje ju vysychanie listov vplyvom slnka. Výrobcovia, ktorí sa vždy usilovali o výrobu kvalitného vína, sa naučili usmerňovať jej rast a pestovať ju s náležitou starostlivosťou. Dá sa to dosiahnuť najmä veľkou hustotou výsadby a krátkym rezom predovšetkým vedením Gobelet.

Aby sa čo najviac zachoval ovocný charakter vín, výrobcovia majú vo zvyku používať spôsob vinifikácie typický pre „Beaujolais“, vychádzajúci zo semikarbonickej macerácie.

Na zabezpečenie optimálnej extrakcie aromatických a polyfenolických zlúčenín z hrozna používajú mnohí výrobcovia techniky spočívajúce v ponáraní hrozna počas fermentácie do šťavy: tzv. „grillage“ (stále ponorenie matolinového koláča do muštu), „pigeage“ (opakované ponáranie matolinového koláča do muštu) alebo remontáž. Nakvášanie trvá často viac ako 10 dní. Víno sa stáča do fliaš po niekoľkých mesiacoch vyzrievania.

V záujme dosiahnutia optimálnej zrelosti hrozna výrobcovia dbajú o to, aby bola slnku vystavená dostatočne veľká listová plocha. Na tento účel možno vinič vyväzovať na opornú konštrukciu, čo uľahčuje aj mechanizáciu.

Vinohradnícka oblasť „Brouilly“ mala v roku 2010 rozlohu 1 260 hektárov s ročnou produkciou približne 70 000 hektolitrov.

8.3. Príčinné vzťahy

Zemepisná oblasť je pred vetrami a dažďom od západu chránená bariérou, ktorú tvorí pohorie Monts du Beaujolais s nadmorskou výškou do 1 000 metrov, vďaka čomu vzniká pre vinič prospešná mezoklíma. Morfológia svahov s nadmorskou výškou 250 až 400 metrov vytvára ochranu pred jarnými mrazmi a rannými hmlami nad riekou Saônou a jej údolím (175 metrov n. m.) a zabezpečuje maximálne množstvo slnečného svitu a rýchle odvodnenie prípadného nadbytku dažďa.

Orientácia smerom k rozľahlej nížine Saôny zabezpečuje svetelné podmienky, ktoré podporujú aktivitu chlorofylu vo viniči, ku ktorej prispieva optimálna nadmorská výška a prevažne južná a východná expozícia, zaručujúce optimálne a rovnomerné dozrievanie hrozna.

Vinič je vysadený na pozemkoch presne vymedzených na zber hrozna, a to na svahoch v nadmorskej výške od 250 do 400 metrov, na rôznych typoch pôd, v celkovom kyslom a dobre odvodnenom prostredí. Slaborastúcej, ale hojne plodiacej odrode Gamay N, dobre prispôsobenej takýmto podmienkam, ktorú si miestni výrobcovia už pred stáročiami vybrali a osvojili, sa v takomto prostredí zapáčilo. Dejinné míľniky naučili výrobcov usmerňovať rast tejto odrody a radšej používať napríklad krátky rez, aby sa kry nevysiľovali a aby sa pripravil základ pre kvalitnú úrodu.

V takýchto klimatických a pôdnych podmienkach dozrieva Gamay N skoro, vďaka čomu možno vína ochutnávať už nasledujúcu jar po zbere, z čoho vzniklo úslovie „les crus du Beaujolais ont fait leurs Pâques“ („vína crus du Beaujolais ohlasujú začiatok Veľkej noci“). Vína sa napriek relatívnej rozmanitosti vyznačujú istou homogénnosťou a dobrým kompromisom medzi ovocným výrazom a štruktúrou. V cuvée z pozemkov vymedzených na zber hrozna na žulách prevláda ovocný charakter a možno si ich vychutnať, už keď sú mladé. Cuvée z pozemkov na bridlicových pôdach v centrálnej časti vinohradníckej oblasti majú sýtejšiu farbu a solídne predpoklady na archiváciu.

Mont Brouilly je v kraji významným orientačným bodom. Jeho svahy sú porastené viničom a na zalesnenom vrchole s nadmorskou výškou 484 metrov stojí malá kaplnka. Identita miestnych obyvateľov je s touto lokalitou natoľko výrazne prepojená, že podľa nej nazvali svoje najslávnejšie výrobky. Vína „Côte de Brouilly“ pochádzajúce zo samotnej hory a „Brouilly“ z pozemkov v jej bezprostrednej blízkosti sa prezentujú spoločne v „Cuvage des Brouilly“, vínnej pivnici, ktorú si výrobcovia založili v Saint-Lager, „medzinárodnej vinohradníckej a vinárskej obci“ v srdci zemepisnej oblasti.

9. Ďalšie základné podmienky (balenie, označovanie, iné požiadavky)

Oblasť v bezprostrednej blízkosti

Právny rámec:

vnútroštátne právne predpisy

Druh ďalšej podmienky:

výnimka týkajúca sa výroby vo vymedzenej zemepisnej oblasti

Opis podmienky:

Oblasť v bezprostrednej blízkosti, ktorá je vymedzená na základe výnimky pre vinifikáciu, výrobu a vyzrievanie vín, pozostáva z územia týchto obcí (podľa úradného zemepisného kódexu z roku 2019):

— departement Côte-d’Or:

Agencourt, Aloxe-Corton, Ancey, Arcenant, Argilly, Autricourt, Auxey-Duresses, Baubigny, Beaune, Belan-sur-Ource, Bévy, Bissey-la-Côte, Bligny-lès-Beaune, Boncourt-le-Bois, Bouix, Bouze-lès-Beaune, Brion-sur-Ource, Brochon, Cérilly, Chamboeuf, Chambolle-Musigny, Channay, Charrey-sur-Seine, Chassagne-Montrachet, Châtillon-sur-Seine, Chaumont-le-Bois, Chaux, Chenôve, Chevannes, Chorey-lès-Beaune, Clémencey, Collonges-lès-Bévy, Combertault, Comblanchien, Corcelles-les-Arts, Corcelles-les-Monts, Corgoloin, Cormot-Vauchignon, Corpeau, Couchey, Curley, Curtil-Vergy, Daix, Dijon, Ebaty, Echevronne, Epernay-sous-Gevrey, L’Etang-Vergy, Etrochey, Fixin, Flagey-Echézeaux, Flavignerot, Fleurey-sur-Ouche, Fussey, Gerland, Gevrey-Chambertin, Gilly-lès-Cîteaux, Gomméville, Grancey-sur-Ource, Griselles, Ladoix-Serrigny, Lantenay, Larrey, Levernois, Magny-lès-Villers, Mâlain, Marcenay, Marey-lès-Fussey, Marsannay-la-Côte, Massingy, Mavilly-Mandelot, Meloisey, Merceuil, Messanges, Meuilley, Meursanges, Meursault, Molesme, Montagny-lès-Beaune, Monthelie, Montliot-et-Courcelles, Morey-Saint-Denis, Mosson, Nantoux, Nicey, Noiron-sur-Seine, Nolay, Nuits-Saint-Georges, Obtrée, Pernand-Vergelesses, Perrigny-lès-Dijon, Plombières-lès-Dijon, Poinçon-lès-Larrey, Pommard, Pothières, Premeaux-Prissey, Prusly-sur-Ource, Puligny-Montrachet, Quincey, Reulle-Vergy, La Rochepot, Ruffey-lès-Beaune, Saint-Aubin, Saint-Bernard, Saint-Philibert, Saint-Romain, Sainte-Colombe-sur-Seine, Sainte-Marie-la-Blanche, Santenay, Savigny-lès-Beaune, Segrois, Tailly, Talant, Thoires, Vannaire, Velars-sur-Ouche, Vertault, Vignoles, Villars-Fontaine, Villebichot, Villedieu, Villers-la-Faye, Villers-Patras, Villy-le-Moutier, Vix, Volnay, Vosne-Romanée, Vougeot,

— departement Rhône:

Alix, Anse, L’Arbresle, Les Ardillats, Arnas, Bagnols, Beaujeu, Belleville-en-Beaujolais, Belmont-d’Azergues, Blacé, Le Breuil, Bully, Chambost-Allières, Chamelet, Charnay, Chasselay, Châtillon, Chazay-d’Azergues, Chénas, Chessy, Chiroubles, Cogny, Corcelles-en-Beaujolais, Dardilly, Denicé, Deux Grosnes (len v časti zodpovedajúcej územiu niekdajšej obce Avenas), Dracé, Emeringes, Fleurie, Fleurieux-sur-l’Arbresle, Frontenas, Gleizé, Juliénas, Jullié, Lacenas, Lachassagne, Lancié, Lantignié, Légny, Létra, Limas, Lozanne, Lucenay, Marchampt, Marcy, Moiré, Montmelas-Saint-Sorlin, Morancé, Le Perréon, Pommiers, Porte des Pierres Dorées, Régnié-Durette, Rivolet, Sain-Bel, Saint-Clément-sur-Valsonne, Saint-Cyr-le-Chatoux, Saint-Didier-sur-Beaujeu, Saint-Etienne-des-Oullières, Saint-Georges-de-Reneins, Saint-Germain-Nuelles, Saint-Jean-des-Vignes, Saint-Julien, Saint-Just-d’Avray, Saint-Romain-de-Popey, Saint-Vérand, Sainte-Paule, Salles-Arbuissonnas-en-Beaujolais, Sarcey, Taponas, Ternand, Theizé, Val d’Oingt, Vaux-en-Beaujolais, Vauxrenard, Vernay, Villefranche-sur-Saône, Ville-sur-Jarnioux, Villié-Morgon, Vindry-sur-Turdine (len v časti zodpovedajúcej územiu niekdajších obcí Dareizé, Les Olmes a Saint-Loup),

— departement Saône-et-Loire:

Aluze, Ameugny, Azé, Barizey, Beaumont-sur-Grosne, Berzé-la-Ville, Berzé-le-Châtel, Bissey-sous-Cruchaud, Bissy-la-Mâconnaise, Bissy-sous-Uxelles, Bissy-sur-Fley, Blanot, Bonnay, Bouzeron, Boyer, Bray, Bresse-sur-Grosne, Burgy, Burnand, Bussières, Buxy, Cersot, Chagny, Chaintré, Chalon-sur-Saône, Chamilly, Champagny-sous-Uxelles, Champforgeuil, Chânes, Change, Chapaize, La Chapelle-de-Bragny, La Chapelle-de-Guinchay, La Chapelle-sous-Brancion, Charbonnières, Chardonnay, La Charmée, Charnay-lès-Mâcon, Charrecey, Chasselas, Chassey-le-Camp, Château, Châtenoy-le-Royal, Chaudenay, Cheilly-lès-Maranges, Chenôves, Chevagny-les-Chevrières, Chissey-lès-Mâcon, Clessé, Cluny, Cormatin, Cortambert, Cortevaix, Couches, Crêches-sur-Saône, Créot, Cruzille, Culles-les-Roches, Curtil-sous-Burnand, Davayé, Demigny, Dennevy, Dezize-lès-Maranges, Donzy-le-Pertuis, Dracy-le-Fort, Dracy-lès-Couches, Epertully, Etrigny, Farges-lès-Chalon, Farges-lès-Mâcon, Flagy, Fleurville, Fley, Fontaines, Fragnes-La-Loyère (len v časti zodpovedajúcej územiu niekdajšej obce La Loyère), Fuissé, Genouilly, Germagny, Givry, Granges, Grevilly, Hurigny, Igé, Jalogny, Jambles, Jugy, Jully-lès-Buxy, Lacrost, Laives, Laizé, Lalheue, Leynes, Lournand, Lugny, Mâcon, Malay, Mancey, Martailly-lès-Brancion, Massilly, Mellecey, Mercurey, Messey-sur-Grosne, Milly-Lamartine, Montagny-lès-Buxy, Montbellet, Montceaux-Ragny, Moroges, Nanton, Ozenay, Paris-l’Hôpital, Péronne, Pierreclos, Plottes, Préty, Prissé, Pruzilly, Remigny, La Roche-Vineuse, Romanèche-Thorins, Rosey, Royer, Rully, Saint-Albain, Saint-Ambreuil, Saint-Amour-Bellevue, Saint-Boil, Saint-Clément-sur-Guye, Saint-Denis-de-Vaux, Saint-Désert, Saint-Gengoux-de-Scissé, Saint-Gengoux-le-National, Saint-Germain-lès-Buxy, Saint-Gervais-sur-Couches, Saint-Gilles, Saint-Jean-de-Trézy, Saint-Jean-de-Vaux, Saint-Léger-sur-Dheune, Saint-Mard-de-Vaux, Saint-Martin-Belle-Roche, Saint-Martin-du-Tartre, Saint-Martin-sous-Montaigu, Saint-Maurice-de-Satonnay, Saint-Maurice-des-Champs, Saint-Maurice-lès-Couches, Saint-Pierre-de-Varennes, Saint-Rémy, Saint-Sernin-du-Plain, Saint-Symphorien-d’Ancelles, Saint-Vallerin, Saint-Vérand, Saint-Ythaire, Saisy, La Salle, Salornay-sur-Guye, Sampigny-lès-Maranges, Sancé, Santilly, Sassangy, Saules, Savigny-sur-Grosne, Sennecey-le-Grand, Senozan, Sercy, Serrières, Sigy-le-Châtel, Sologny, Solutré-Pouilly, Taizé, Tournus, Uchizy, Varennes-lès-Mâcon, Vaux-en-Pré, Vergisson, Vers, Verzé, Le Villars, La Vineuse sur Fregande (len v časti zodpovedajúcej územiu niekdajších obcí Donzy-le-National, Massy a La Vineuse), Vinzelles, Viré,

— departement Yonne:

Aigremont, Annay-sur-Serein, Arcy-sur-Cure, Asquins, Augy, Auxerre, Avallon, Bazarnes, Beine, Bernouil, Béru, Bessy-sur-Cure, Bleigny-le-Carreau, Censy, Chablis, Champlay, Champs-sur-Yonne, Chamvres, La Chapelle-Vaupelteigne, Charentenay, Châtel-Gérard, Chemilly-sur-Serein, Cheney, Chevannes, Chichée, Chitry, Collan, Coulangeron, Coulanges-la-Vineuse, Courgis, Cruzy-le-Châtel, Dannemoine, Deux Rivières, Dyé, Epineuil, Escamps, Escolives-Sainte-Camille, Fleys, Fontenay-près-Chablis, Gy-l’Evêque, Héry, Irancy, Island, Joigny, Jouancy, Junay, Jussy, Lichères-près-Aigremont, Lignorelles, Ligny-le-Châtel, Lucy-sur-Cure, Maligny, Mélisey, Merry-Sec, Migé, Molay, Molosmes, Montigny-la-Resle, Montholon (len v časti zodpovedajúcej územiu niekdajších obcí Champvallon, Villiers sur Tholon et Volgré), Mouffy, Moulins-en-Tonnerrois, Nitry, Noyers, Ouanne, Paroy-sur-Tholon, Pasilly, Pierre-Perthuis, Poilly-sur-Serein, Pontigny, Préhy, Quenne, Roffey, Rouvray, Saint-Bris-le-Vineux, Saint-Cyr-les-Colons, Saint-Père, Sainte-Pallaye, Sainte-Vertu, Sarry, Senan, Serrigny, Tharoiseau, Tissey , Tonnerre, Tronchoy, Val-de-Mercy, Vallan, Venouse, Venoy, Vermenton, Vézannes, Vézelay, Vézinnes, Villeneuve-Saint-Salves, Villy, Vincelles, Vincelottes, Viviers, Yrouerre.

Označovanie

Právny rámec:

vnútroštátne právne predpisy

Druh ďalšej podmienky:

dodatočné ustanovenia o označovaní

Opis podmienky:

a) Na etiketách vín s chráneným označením pôvodu sa môže uvádzať názov menšej zemepisnej jednotky za predpokladu, že: — ide o miestny názov zapísaný v katastri, — figuruje v hlásení o úrode.

Miestny názov zapísaný v katastri sa uvádza bezprostredne za názvom chráneného označenia pôvodu písmom, ktoré nesmie byť vyššie ani širšie ako písmo tvoriace názov chráneného označenia pôvodu.

b) Na etiketách vín s chráneným označením pôvodu možno uvádzať názov väčšej zemepisnej jednotky „Vin du Beaujolais“, „Grand Vin du Beaujolais“ alebo „Cru du Beaujolais“.

Písmo používané pri uvádzaní tejto väčšej zemepisnej jednotky nesmie byť vyššie ani širšie ako dve tretiny veľkosti písma tvoriaceho názov chráneného označenia pôvodu.

Odkaz na špecifikáciu výrobku

https://info.agriculture.gouv.fr/gedei/site/bo-agri/document_administratif-d08650f7-ab29-460e-88d7-75f31fda7253

(1) Ú. v. ES L 9, 11.1.2019, s. 2.